ลูกสาวอายุ 7 ขวบเป็นรอยช้ำที่ขาไม่ทราบสาเหตุ กดไม่เจ็บเป็นๆ หาย ๆมาตลอด หายแล้วกลับมาเป็นซักพักแล้วไม่ทราบเกิดจากอะไรคะ
สวัสดีค่ะ หากมีรอยฟกช้ำเกิดขึ้นง่าย เกิดขึ้นโดยไม่รู้ตัว เป็นๆ หายๆ อาจเกิดจาก1. มีความผิดปกติของผนังเส้นเลือดฝอย หรือการที่ผิวหนังและเนื้อเยื่อข้างเคียงที่ช่วยปกป้องเส้นเลือดบางลง ทำให้เส้นเลือดเปราะแตกง่าย เช่น- ผู้สูงอายุ ที่ผิวหนังและชั้นใต้ผิวหนังมีการบางลงตามอายุ- การขาดวิตามินบางชนิด เช่น วิตามินซี- การใช้ยาบางชนิด เช่น ยากลุ่มสเตียรอยด์ เป็นเวลานาน2. ความผิดปกติของเกร็ดเลือดทำให้มีภาวะเกร็ดเลือดต่ำหรือเกร็ดเลือดทำงานผิดปกติ เช่น- โรคเกร็ดเลือดต่ำจากภูมิคุ้มกัน- ภาวะที่ไขกระดูกทำงานบกพร่อง โรคไขกระดูกฝ่อ- มะเร็งเม็ดเลือดขาว- การติดเชื้อบางอย่าง- การใช้ยาบางชนิดที่มีผลต่อการทำงานหรือปริมาณของเกร็ดเลือด3. ความผิดปกติของการแข็งตัวของเลือดจากสาเหตุต่างๆ เช่น การขาดวิตามินเค โรคฮีโมฟีเลีย การรับประทานยาต้านการแข็งตัวของเลือด เป็นต้นดังนั้น หากน้องมีรอยฟกช้ำเกิดขึ้นง่าย เกิดขึ้นบ่อย เกิดขึ้นเองโดยที่ไม่ได้ไปกระแทกกับอะไรรุนแรง แนะนำควรพาไปพบแพทย์เพื่อตรวจหาสาเหตุค่ะ ซึ่งการรักษาก็จะขึ้นอยู่กับแต่ละสาเหตุค่ะ